钦定古今图书集成/明伦汇编/闺媛典/第289卷 > 皇清二十二 > 危必奎妻黄氏
## 钦定古今图书集成/明伦汇编/闺媛典/第289卷 > 皇清二十二 > 危必奎妻黄氏

按《光泽县志》：“黄氏，幼失父，与母相依。年十五，归邑人危必奎，事舅姑以孝闻。生二子，曰焕，曰枢。年未三十，失所天。值兵荒荐臻，携二子归母家，朝夕纺绩不辍。得饭以进，母自饱，糠秕不厌。豪家慕其贤而易其贫，谋娶之，氏引刀欲自裁，谋者惊止。教子事母终身，母年九十馀，氏年七十。有司旌之。”